alexandrainst/scandi-wiki huggingface dataset:
Brett J. Gladman

Brett J. Gladman (født 19. april 1966 i Wetaskiwin i Alberta i Canada) er en canadisk astronom og professor ved University of British Columbias avdeling for fysikk og astronomi i Vancouver, Britisk Columbia. Han er innehaver av Canada Research Chair i planetarisk astronomi.

Gladman er best kjent for sitt arbeid innen dynamisk astronomi i solsystemet. Han har studert transporten av meteoritter mellom planeter, forsyningen av meteoritter fra asteroidebeltet og muligheten for liv via denne mekanismen, kjent som panspermi. Han har også studert dannelsen av planeter, spesielt gåten om hvordan kjempeplanetene ble til.

Han har også oppdaget eller vært med på å oppdage en rekke legemer i solsystemet, aasteroider, Kuiper-legemer og mange måner rundt kjempeplanetene:
 Uranus: Caliban, Sycorax, Prospero, Setebos, Stephano, og Ferdinand
 Saturn: Et dusin måner i flere grupper, hver av dem oppkalt etter canadiske inuitt-guder, franske guddommer og norrøne guder
 Neptun: Månen Neso
 Jupiter: Oppdager og med-oppdager av seks måner

Eksterne lenker 
 http://www.astro.ubc.ca/people/gladman/index.html

Canadiske astronomer
Artikler i astronomiprosjektet
Fødsler i 1966
Personer fra Alberta
Tugan Sokhijev

Tugan Tajmurazovitsj Sokhijev (ossetisk: Сохиты Таймуразы фырт Тугъан, russisk: Туган Таймуразович Сохиев, født 1977, Vladikavkaz, Nord-Ossetia) er en ossetisk dirigent. Sokhijev var fra 2004 til 2005 ansatt ved Welsh National Opera. Han ble i 2005 ansatt ved Orchestre national du Capitole de Toulouse og var fra sesongen 2011/2012 sjefdirigent for Deutsches Symphonie-Orchester Berlin.

Fra 2014 var han sjefsdirigent for Bolsjojteatret i Moskva.  Han fratrådde sin stilling i 2022 forbindelse med  Russlands invasjon av Ukraina.

Referanser 

Dirigenter
Fødsler i 1977
Personer fra Vladikavkaz
Tomas Nilsson (advokat)

Tomas Nilsson (født 1951) er en svensk jurist. Han er forsvarsadvokat, og var fra 2007 til 2011 leder for Sveriges advokatsamfund.

Kilder 

Advokater
Svenske jurister
Fødsler i 1951
Gunilla Carlsson (Sosialdemokrat)

Gunilla Carlsson, i riksdagen Gunilla Carlsson i Hisings Backa, (født 20. april 1966)  er en svensk politiker for Socialdemokraterna, og har vært riksdagsmedlem i Sverige siden 2002. Hun ble valgt inn i riksdagen for Göteborgs kommuns valkrets på plass 261.

Carlsson har tidligere arbeidet som butikkmedarbeider, og vært aktiv i Handelsanställdas förbund, og deretter vært ansatt som funksjonær i henholdsvis Landsorganisationen i Sverige og ABF.

I riksdagen sitter hun fast i trafikkomiteen, samt at hun er vara i utdanningskomiteen og i Nordisk råds svenske delegasjon. Hun har tidligere vært medlem av en rekke komiteer, både fast og som vara.

Referanser

Eksterne lenker 
 
 

Svenske sosialdemokrater
Svenske riksdagsmedlemmer
Svenske riksdagsmedlemmer 2002–2006
Svenske riksdagsmedlemmer 2006–2010
Svenske riksdagsmedlemmer 2010–2014
Tekrur

Tekrur (også Takrur eller Tekrour) var et rike i det vestlige Afrika, som hadde sin storhetstid omtrent samtidig med Ghanariket. Riket eksisterte fra rundt 800-tallet til 1200-tallet. Riket var grunnlagt av folkegruppene serer og jola.

Tidligere land i Afrika
Stater og territorier etablert i 800-årene
Opphør i 1285
Stater og territorier opphørt i 1280-årene
Birger Kaada

Birger Rygg Kaada (født 11. juli 1918 i Jørpeland, død 30. januar 2000 i Stavanger) var en prisbelønt norsk hjerneforsker, spesialist i nevrofysiologi (de limbiske strukturer i hjernen).

Etter examen artium ved Kongsgård skole i Stavanger i 1938 og cand.med. i 1947, studerte han under J. F. Fulton ved Yale University 1947–49 og lærte elektroencefalogrammi ved Montreal Neurological Institute 1950, før han disputerte til dr.med. i 1951 på Somato-motor, autonomic and electroencephalographic responses to electrical stimulation of 'rhinencephalic' and other structures in primates, cat and dog.  Ved Universitetet i Oslo startet han nevrofysiologisk laboratorium i 1951, ble dosent 1953 og professor 1959. Så var han overlege ved Sentralsjukehuset i Rogaland 1978–86 og forsket for NAVF til 1988.

Kaadas forskning har også omhandlet virkningene av akupunktur.

Verv og premier 
 Det Norske Videnskaps-Akademi innvalgt 1958
 St. Olavs Orden, ridder 1978
 Fridtjof Nansens belønning for fremragende forskning

Referanser 

Norske anatomer
Norske forskere
Norske medisinprofessorer
Klinisk nevrofysiologi
Professorer ved Universitetet i Oslo
Medlemmer av Det Norske Videnskaps-Akademi
St. Olavs Orden
Personer fra Strand kommune
Drum Island

Drum Island var en norsk gruppe som spilte musikk innenfor sjangeren elektronika og besto av Ole Johan Mjøs, Torbjørn Brundtland og Rune Lindbæk. 

Drum Island, utgitt på CD og vinyl-LP på Apollo i 1997, er bandets eneste albumutgivelse. CD-singelen Phizzz ble utgitt samme år.

Referanser

Eksterne lenker
 
 Rockipedia.no: Sporliste Drum Island. Besøkt 16. oktober 2012.
 Dagens Næringslivs artikkel (19.03.2011): Beskylder Röyksopp for tyveri. Besøkt 16. oktober 2012.
 Dagbladets artikkel (02.10.2012): Röyksopp kan slippe å møte i retten... Besøkt 16. oktober 2012.

Electronica-artister
Norske popgrupper
Gunilla Svantorp

Gunilla Svantorp (født 1964) er en svensk politiker for Socialdemokraterna, og har vært riksdagsmedlem i Sverige siden 2010. Hun ble valgt inn i riksdagen for Värmlands läns valkrets på plass 162.

Som nyinnvalgt medlem av rksdagen tiltrådte Svantorp utdanningskomiteen, og hun er også vara i sosialkomiteen.  Hun har tidlige vært landstingråd i Värmlands län.

Referanser

Eksterne lenker 
 
 
 
  Gunilla Svantorp på Sveriges riksdags nettside

Svenske sosialdemokrater
Svenske riksdagsmedlemmer
Svenske riksdagsmedlemmer 2010–2014
Gunnar Sandberg

Gunnar Sandberg er en svensk politiker for Socialdemokraterna, og har vært riksdagsmedlem i Sverige siden 2002, dog ikke sammenhengende. Han ble valgt inn i riksdagen for Uppsala läns valkrets på plass 238. Sandberg har bakgrunn som bygningsarbeider, men også som ombudsmann.

Sandberg er fast medlem i sosialkomiteen, samt vara i miljø- og landbrukskomiteen.

Sandberg var i 2008 innblandet i en tvist med sin daværende arbeidsgiver, fagforbundet Byggnads i Jämtland. Sandberg hadde, under permisjonen han hadde i forbindelse med sitt verv i riksdagen, tilgang til intern e-post fra forbundet, i seks år uten å ha varslet om det. Sandberg ble avskjediget som ombudsmann, etter å ha blitt beskyldt for å ha opptrått illojalt overfor både arbeidsgiver og arbeidstakere. Partene kom til forlik desember 2008, og avgjørelsen fikk ingen påvirkning for Sandbergs verv i riksdagen.

Referanser

Eksterne lenker 
 
 Gunnar Sandberg på Sveriges riksdags nettside
 Socialdemokraterna – Gunnar Sandberg

Svenske sosialdemokrater
Svenske riksdagsmedlemmer
Svenske riksdagsmedlemmer 2002–2006
Svenske riksdagsmedlemmer 2006–2010
Svenske riksdagsmedlemmer 2010–2014
Cariomothis

Cariomothis er en slekt av dagsommerfugler som tilhører familien Riodinidae.

Utseende 
Ganske små (vingespenn 25-30 millimeter) sommerfugler. Oversiden er svart med store, oransje felter i indre del av vingene. Undersiden av bakvingen er hvit med svarte flekker, undersiden av forvingen brun og hvit med en stor, blekgul flekk.

Levevis 
Disse sommerfuglene lever i tropisk og subtropisk skog.
I alle fall én av artene har larver som lever på en misteltein-art (slekten Viscum, Santalaceae).

Utbredelse 
Slekten er utbredt i Sør-Amerika.

Systematisk inndeling 

 Ordenen sommerfugler, Lepidoptera Linnaeus, 1758
 Gruppen Glossata
 Gruppen Coelolepida
 Gruppen Myoglossata
 Gruppen Neolepidoptera
 Gruppen Heteroneura
 Gruppen Eulepidoptera
 Gruppen Ditrysia
 Gruppen Apoditrysia
 Gruppen storsommerfugler, Macrolepidoptera
 Gruppen dagsommerfugler, Rhopalocera
 Overfamilien egentlige dagsommerfugler, Papilionoidea
 Familien Riodinidae – ca. 1500 arter, noen ganger regnet til Lycaenidae
 Underfamilien Riodininae 
 stammen Riodinini 
 Slekten Cariomothis Stichel, 1910
 Cariomothis chia (Hübner, 1823) – Surinam
 Cariomothis erotylus Stichel, 1910 – Bolivia og Peru
 Cariomothis erythromelas (Sepp, [1848]) – Surinam, Ecuador og Brasil
 Cariomothis poeciloptera (Godman & Salvin, 1878) – Costa Rica, Panama og Colombia

Kilder 
 Brower, A.V.Z. (2011) Cariomothis på Tree of life 
 Markku Savela's Lepidoptera and some other life forms: Sjekkliste over artene. Hentet 1.2. 2012.

Eksterne lenker 
 
 Butterflies of America – Cariomothis poeciloptera 

Riodinidae
Sommerfugler formelt beskrevet i 1910
Dyr formelt beskrevet av Wolfgang Stichel
Hannah Bergstedt

Hannah Bergstedt (født 1977) er en svensk politiker for Socialdemokraterna, og har vært riksdagsmedlem i Sverige siden 2010. Hun ble valgt inn i riksdagen for Norrbottens läns valkrets på plass 313. Bergstedt var også erstatter for Fredrik Lundh 2007-2008, og Kristina Zakrisson 2008-2009, begge fra Norrbottens läns valkrets.

Bergstedt er medlem av sivilkomiteen, samt vara i sosialsikringskomiteen.

Eksterne lenker 
 
 
 
 Hannah Bergstedt på Sveriges riksdags nettside

Svenske riksdagsmedlemmer 2010–2014
Svenske sosialdemokrater
Svenske riksdagsmedlemmer
Hans Hoff

Hans Hoff (født 1963) er en svensk politiker for Socialdemokraterna, og har vært riksdagsmedlem i Sverige siden 1999. Han ble valgt inn i riksdagen for Hallands läns valkrets på plass 66.

Hoff er medlem av socialdemokraternas sentralstyre, og leder for socialdemokraterna i Halland.

Referanser

Eksterne lenker 
 
 Hans Hoff på Sveriges riksdags nettside

Svenske riksdagsmedlemmer 1998–2002
Svenske riksdagsmedlemmer 2002–2006
Svenske riksdagsmedlemmer 2006–2010
Svenske riksdagsmedlemmer 2010–2014
Svenske sosialdemokrater
Svenske riksdagsmedlemmer
Nirodia belphegor

Nirodia belphegor er en dagsommerfugl som tilhører familien Riodinidae.

Utseende 
En liten til middelsstor sommerfugl med litt spisse forvinger, bakvingen er trukket ut til en bred, kort stjert. Oversiden er mørkblå med gule flekker.

Levevis 
Arten lever på tørre, steinete steder over 1000 meter over havet. Dette miljøet har mange sjeldne og endemiske arter. Tross mye leting har arten blitt observert mindre enn 10 ganger på 140 år.

Utbredelse 
Arten lever i Brasil (Minas Gerais).
Den ble vurdert som sterkt truet (EN) av IUCN i 2006.

Systematisk inndeling 

 Ordenen sommerfugler, Lepidoptera Linnaeus, 1758
 Gruppen Glossata
 Gruppen Coelolepida
 Gruppen Myoglossata
 Gruppen Neolepidoptera
 Gruppen Heteroneura
 Gruppen Eulepidoptera
 Gruppen Ditrysia
 Gruppen Apoditrysia
 Gruppen storsommerfugler, Macrolepidoptera
 Gruppen dagsommerfugler, Rhopalocera
 Overfamilien egentlige dagsommerfugler, Papilionoidea
 Familien Riodinidae – ca. 1500 arter, noen ganger regnet til Lycaenidae
 Underfamilien Riodininae 
 stammen Riodinini 
 Nirodia belphegor (Westwood, 1851)

Kilder 
 Brower, A.V.Z. (2011) Nirodia på Tree of life 
 Markku Savela's Lepidoptera and some other life forms: Sjekkliste over artene. Hentet 2.2. 2012.

Eksterne lenker 
 
 Bilde av arten

Riodinidae
Sommerfugler formelt beskrevet i 1851
Dyr formelt beskrevet av John Obadiah Westwood
Sterkt truede arter på IUCNs rødliste
Halfdan Harnoll

Halfdan Arnold Hanssen Harnoll (født 14. april 1877 i Stokke, død 7. mai 1918 i Levanger) var en norsk høyesterettsadvokat og politiker (H). Han var Levangers ordfører fra 1915 til 1918.

Han var av gammel bondeslekt, som sønn av gårdbruker og stortingsmann Hans Hanssen-Fossnæs, men ble foreldreløs som barn. Harnoll hadde middelskoleeksamen fra Tønsberg fra 1892, og ble hjulpet av en eldre bror frem mot studentereksamen ved Hamar katedralskole. Studiene trakk ut i tid, ettersom han måtte forsørge seg selv, og arbeidet derfor hos Det Norske Veritas og advokat Prydz før han avla juridisk embedseksamen med laud i 1903.

Harnoll ble fullmektig ved Stjør- og Verdal sorenskriverkontor i 1904, hvoretter han kjøpte Henrik Steens sakførerforretning i Levanger. Harnoll ble sakfører for Privatbanken i Levanger i 1904 og høyesterettsadvokat i 1915.

Han giftet seg i 1906 med Ingrid Cecilie Fleischer, datter av proprietær Ludvig Christian Bernhard Fleischer og hustru Anne Cecilie Frengen. Deres datter Inger Marie giftet seg med banksjef og ordfører Kaare Landfald.

Harnoll påtok seg verv som formann i Levangers ligningsråd, fattigstyre og kretssykekasse, medlem av skolestyret og formann i kretssykekassens amtsforening. Han var også formann i Levanger liberal-konservative forening, og ble i 1913 innvalgt i Levanger bystyre, der han var ordfører fra 1915 til 1918. Han døde av magekreft i 1918, og ble begravet fra Levanger kirke.

Referanser 

Ordførere i Levanger
Høyre-ordførere i Nord-Trøndelag
Norske høyesterettsadvokater
Personer fra tidligere Stokke kommune
Fødsler i 1877
Dødsfall i 1918
Personer fra Sandefjord kommune
Lichterfelde

Lichterfelde er en ortsteil i Berlins bydel Steglitz-Zehlendorf.

Geografi 
Lichterfelde ligger sør for Dahlem, grenser i øst til Steglitz og i vest til Zehlendorf. Det består av strøkene (tysk:ortslagen) Giesensdorf og Lichterfelde sør og villaområdene Lichterfelde vest og Lichterfelde øst.

Ortsteilen gjennomskjæres av Teltowkanalen som delvis følger løpet til bekken Bäke (opprinnelig kalt Telte) som idag bare delvis består.

Historie 

Lichterfelde ble grunnlagt på 1200-tallet av flamske bosettere. Villaområdet Lichterfelde vest ble grunnlagt i 1865 og regnes som det eldste i sitt slag i Berlin. Det kjennetegnes også i dag av herskapelige villaer fra gründertiden med store hager, små alleer og gater med fast dekke. Villaområdet ble grunnlagt av forretningsmannen Johann Anton Wilhelm von Carstenn som for egen kostnad bygget jernbanestasjonene Lichterfelde Ost (1868) og Lichterfelde West (1872). Med opprettelsen av villaområdene fulgte også en kraftig befolkningsvekst i området. I 1882 ble begge områdene slått sammen til Gross-Lichterfelde. 

Verdens første elektriske sporvognslinje ble bygget i Lichterfelde. Linjen gikk fra Lichterfelde stasjon (Bahnhof Berlin-Lichterfelde Ost) til den prøyssiske kadettskole i Zehlendorfer Strasse (idag Finckensteinallee).

I 1920 ble området innlemmet i Stor-Berlin, i den daværende bydelen Steglitz. Etter 1945 var området del av den amerikanske sektoren i Vest-Berlin.

Våpen 
Lichterfeldes våpen er oppdelt i rødt og hvitt og viser tre brennende levende lys som stiger opp av en blå bekk. Lysene som også kalles Lichter i «landskap» er et talende våpen. Den blå bekken symbolierer Bäke som tidligere hadde sitt løp forbi Lichterfelde. De tre lysene står for de tre delene av Groß-Lichterfelde: landsbyen Lichterfelde, landsbyen Giesensdorf og villaområdene.

Severdigheter 
I tillegg til villaområdene hører Botanischer Garten Berlin til ortsteilens severdigheter. Thermometersiedlung (termometerbyen) er et nytt boligområde sør i Lichterfelde. Gatene i Thermometersiedlung er oppkalt etter Anders Celsius, Daniel Gabriel Fahrenheit og René-Antoine Ferchault de Réaumur. I tillegg har Gerhard Mercator gitt navn til en av gatene. Flyberget ble bygget av Otto Lilienthal og brukt i hans flyforsøk.

Bildegalleri

Eksterne lenker 
 

Steglitz-Zehlendorf
Bosetninger etablert i 1300-årene
Estadio Tres de Marzo

Estadio Tres de Marzo er et fotballstadion i Zapopan, en by i Guadalajaras storbyområde i den meksikanske delstaten Jalisco. Stadionet har en tilskuerkapasitet på 30 015. Det er hjemmebanen til Estudiantes Tecos. Stadionet brukes også til konserter. Det ble åpna i 1971.

Under VM i fotball 1986 ble det spilt tre gruppespillskamper på Estadio Tres de Marzo.

Tres de Marzo
Jalisco
Arenaer i Fotball-VM 1986
Birgitte Næss

Birgitte Næss (født 11. april 1975) hundekjører og oppdretter.

Næss har en tredjeplass fra Femundløpet 2009 og førsteplass fra Hallingen 2012 og Gausdal Maraton 2012. I 2014 kom hun på andreplass i det 600 kilometer lange Femundløpet. I Finnmarksløpet 2014 kom hun inn på 1t og 52min etter Sigrid Ekran. I 2015 tok hun 5.-plass i Finnmarkløpet.

I 2017 ble hun norgesmester, da hun kom på andreplass bak svenske Petter Karlsson, i Femundløpet 600 km.

Referanser

Eksterne lenker 
 Oppland arbeiderblad
 Store norske leksikon

Norske hundekjørere
Femundløpet
Personer fra Nordre Land kommune
Torpa
Fødsler i 1975
De døde

De døde (engelsk originaltittel: The Dead) er en lang novelle / kortroman fra 1914 skrevet av den irske forfatteren James Joyce (1882–1941). Novellen er den siste i Joyces samling  Dublinere (1914, Dubliners). 

Handlingen er lagt til det årlige nyttårsselskapet hos søstrene Morkan. Hovedpersonen Gabriel Conroy er usikker på seg selv, ubekvem i sosiale situasjoner, og lykkes heller ikke med å håndtere sin egen usikkerhet. Han blamerer seg i selskapet. Samtidig får han en ny opplevelse av sin kone Gretta. Etter selskapet forteller Gretta om sin barndomsforelskelse i Michael Furey. Da Gretta skulle reise hjemmefra for å begynne på en klosterskole, ligger han syk; likevel, og til tross for regnværet, kommer han hjem til henne for å ta avskjed. Han døde en uke senere av sykdommen. 

Novellen blir beskrevet som «mer representativ for Joyce enn den ved første øyekast kan synes. Den er alt annet enn enkel – her er bare alle spor etter forfatterens håndgrep slettet ut. Så vel dens stoff (det fattigfornemme Dublin) som dens dypere handling ligger Ulysses nær. Historien om Gabriel Conroy og den andre, han som døde, handler om å bli seende.»

Historien ble filmet i 1989 av John Huston med datteren Anjelica Huston i den kvinnelige hovedrollen. En musikal av Richard Nelson og Shaun Davey hadde premiere på Broadway i 2000.

Utgaver 
 Dublinere. Oversatt av Olav Angell. Gyldendal, 1974. ISBN 82-05-06166-1. 2004-utgave: ISBN 82-05-33176-6
 I antologien Fortellinger II i serien Mesterverk fra verdenslitteraturen. Gyldendal, 1975. ISBN 82-05-05671-4.
 “Dei døde” Gitt ut av Skald Forlag, i serien av klassikere på nynorsk.

Referanser

Eksterne lenker 

Noveller fra 1914
Britiske noveller
IKT24

IKT24 et norsk selskap som ble etablert i 2004 og som leverer av IKT-tjenester. Selskapet holder til på Solsiden i Trondheim.

Tjenesteområder
Bedriften tilbyr maskin- og programvare fra produsenter som Lenovo, IBM og Microsoft, konsulenttjenester, rådgivining ved valg av maskin-, programvare- og nettverksløsninger.

IKT24 har levert Microsoft Online Services siden juni 2009. Bedriften er også sertifisert som Microsoft Small Business Specialist og er en av Microsofts nettsky lanseringspartnere.

Eksterne lenker
 IKT24
 IKT24 Nettsky
 IKT24 Pinpoint

Norske IT-selskaper
Mesene

Mesene er en slekt av dagsommerfugler som tilhører familien Riodinidae.

Utseende 
Små til middelsstore sommerfugler. Vingenes overside er gul eller rød med bredt svarte eller brune kanter, noen ganger også med hvite flekker.

Levevis 
Disse sommerfuglene lever i tropisk og subtropisk skog.

Larver har blitt funnet på planter i slektene Rinorea (fiolfamilien) og Inga (mimosafamilien).

Utbredelse 
Slekten er utbredt i Mellom- og Sør-Amerika, fra Mexico i nord til det sørlige Brasil i sør.

Systematisk inndeling 

 Ordenen sommerfugler, Lepidoptera Linnaeus, 1758
 Gruppen Glossata
 Gruppen Coelolepida
 Gruppen Myoglossata
 Gruppen Neolepidoptera
 Gruppen Heteroneura
 Gruppen Eulepidoptera
 Gruppen Ditrysia
 Gruppen Apoditrysia
 Gruppen storsommerfugler, Macrolepidoptera
 Gruppen dagsommerfugler, Rhopalocera
 Overfamilien egentlige dagsommerfugler, Papilionoidea
 Familien Riodinidae – ca. 1500 arter, noen ganger regnet til Lycaenidae
 Underfamilien Riodininae 
 stammen Symmachiini 
 Slekten Mesene Doubleday, 1847
 Mesene babosa Hall, J & Willmott, 1995
 Mesene bigemmis Stichel, 1925
 Mesene bomilcar (Stoll, 1790)
 Mesene celetes Bates, H, 1868
 Mesene citrinella Hall, J & Willmott, 1995
 Mesene croceella Bates, H, 1865
 Mesene cyneas (Hewitson, 1874)
 Mesene epaphus (Stoll, 1780)
 Mesene florus (Fabricius, 1793)
 Mesene hyale Felder, C & R. Felder, 1865
 Mesene ingrumaensis Callaghan & Salazar, 1999
 Mesene leucogyna Hall, J & Lamas, 2007
 Mesene leucophrys Bates, H, 1868
 Mesene leucopus Godman & Salvin, 1886
 Mesene margaretta (White, A, 1843)
 Mesene monostigma (Erichson, 1849)
 Mesene mygdon Schaus, 1913
 Mesene nepticula Möschler, 1877
 Mesene nola Herrich-Schäffer, 1853
 Mesene paraena Bates, H, 1868
 Mesene patawa Brévignon, 1995
 Mesene phareus (Cramer, 1777)
 Mesene philonis Hewitson, 1874
 Mesene pyrippe Hewitson, 1874
 Mesene sardonyx Stichel, 1910
 Mesene silaris Godman & Salvin, 1878
 Mesene simplex Bates, H, 1868
 Mesene veleda Stichel, 1923

Kilder 
 Brower, A.V.Z. (2011) Mesene på Tree of life 
 Markku Savela's Lepidoptera and some other life forms: Sjekkliste over artene. Hentet 1.2. 2012.
 Butterflies of Amazonia – Mesene epaphus

Eksterne lenker 
 
 Butterflies of America – Mesene margaretta 

Riodinidae
Dyr formelt beskrevet i 1847
Dyr formelt beskrevet av Henry Doubleday
Harpa (konserthus)

Harpa er konsert- og operahuset i Islands hovedstad Reykjavík. Bygget huser Islands symfoniorkester og den islandske operaen. Bygget, som ble åpna i mai 2011, er tegna av det danske arkitektkontoret Henning Larsen Architects, i samarbeid med kunstneren Olafur Eliasson som tegna den karakteristiske fasaden i stål og glass. Etter at Island ble rammet av en økonomisk krise i oktober 2008 ble bygget stanset, men etter noen måneder ble byggingen gjenopptatt i mars 2009. Lenge var Harpa det eneste offentlige byggeprosjektet på hele øya.

Referanser

Eksterne lenker
Offisiell hjemmeside for Harpa

Byggverk på Island
Islandsk kultur
Konserthus
Pirascca

Pirascca er en slekt av dagsommerfugler som tilhører familien Riodinidae.

Utseende 
Små sommerfugler (vingespenn 20-25 millimeter). Vingene er brune til svarte, gjerne med et oransje tverrbånd i forvingen eller en oransje flekk på bakvingen, sjelden begge deler.
Larvene er korte og brede, nokså¨flattrykte, med lange hår særlig langs sidene.

Levevis 
Disse sommerfuglene lever i tropisk og subtropisk skog. Larvene lever på busker og trær i familien Melastomataceae.

Utbredelse 
Slekten er utbredt i Mellom- og Sør-Amerika, fra Mexico i nord til det sørlige Brasil i sør.

Systematisk inndeling 

 Ordenen sommerfugler, Lepidoptera Linnaeus, 1758
 Gruppen Glossata
 Gruppen Coelolepida
 Gruppen Myoglossata
 Gruppen Neolepidoptera
 Gruppen Heteroneura
 Gruppen Eulepidoptera
 Gruppen Ditrysia
 Gruppen Apoditrysia
 Gruppen storsommerfugler, Macrolepidoptera
 Gruppen dagsommerfugler, Rhopalocera
 Overfamilien egentlige dagsommerfugler, Papilionoidea
 Familien Riodinidae – ca. 1500 arter, noen ganger regnet til Lycaenidae
 Underfamilien Riodininae 
 stammen Symmachiini 
 Slekten Pirascca Hall & Willmott, 1996
 Pirascca apolecta (Bates, H, 1868)
 Pirascca arbuscula (Möschler, 1883)
 Pirascca crocostigma (Bates, H, 1868)
 Pirascca iasis (Godman, 1903)
 Pirascca interrupta (Lathy, 1932)
 Pirascca patriciae Hall, J & Willmott, 2007
 Pirascca phoenicura (Godman & Salvin, 1886)
 Pirascca pluto (Stichel, 1911)
 Pirascca polemistes Hall, J & Willmott, 1996
 Pirascca pujarnii Jauffret, P & Martins, 2006
 Pirascca sagaris (Cramer, 1775)
 Pirascca sticheli (Lathy, 1932)
 Pirascca suapure (Weeks, 1906)
 Pirascca tyriotes (Godman & Salvin, 1878)

Kilder 
 Brower, A.V.Z. (2011) Pirascca på Tree of life 
 Markku Savela's Lepidoptera and some other life forms: Sjekkliste over artene. Hentet 1.2. 2012.
 Butterflies of America – Pirascca tyriotes 
 Butterflies of America – Pirascca arbuscula

Eksterne lenker 
 

Riodinidae
Sommerfugler formelt beskrevet i 1996